31.10.2022
MT
Il-Ġurnal Uffiċjali tal-Unjoni Ewropea
L 282/139
TAQSIMA IV PRODOTTI TAL-IKEL IPPREPARATI; XARBIET, SPIRTI U ĦALL; TABAKK U SOSTITUTI MANIFATTURATI TAT-TABAKK; PRODOTTI, KEMM JEKK IKUN FIHOM IN-NIKOTINA U KEMM JEKK LE, MAĦSUBA GĦALL-INALAZZJONI MINGĦAJR KOMBUSTJONI; PRODOTTI OĦRA LI FIHOM IN-NIKOTINA MAĦSUBA GĦAT-TEĦID TAN-NIKOTINA MINN ĠISEM IL-BNIEDEM Nota 1.
F’din it taqsima, it-terminu “pellets” ifisser prodotti li kienu agglomerati jew direttament b’kompressjoni jew biż-żieda ta’ legant fi proporzjon li ma jaqbiżx it-3 % skont il-piż.
KAPITOLU 16 PREPARATI TA’ LAĦAM, TA’ ĦUT JEW TA’ KRUSTAĊJI, MOLLUSKI JEW INVERTEBRATI AKKWATIĊI OĦRAJN, JEW TA’ INSETTI Noti 1.
Dan il-Kapitolu ma jkoprix il-laħam, il-ġewwieni tal-laħam, il-ħut, il-krustaċji, il-molluski jew invertebrati akkwatiċi oħrajn, kif ukoll l-insetti, ippreparati jew ippreservati bil-proċessi speċifikati fil-Kapitolu 2 jew 3, fin-Nota 6 tal-Kapitolu 4 jew fl-intestatura 0504. 2.
Il-preparati tal-ikel jaqgħu f’dan il-Kapitolu sakemm ikollhom iktar minn 20 % skont il-piż ta’ zalzett, laħam, ġewwieni tal-laħam, demm, insetti, ħut jew krustaċji, molluski jew invertebrati akkwatiċi oħrajn, jew kwalunkwe kombinament tagħhom.
Meta l-preparat ikun fih tnejn jew iktar mill-prodotti msemmijin hawn fuq, ikun ikklassifikat fl-intestatura tal-Kapitolu 16 li jikkorrispondi għallkomponent jew għall-komponenti li jippredominaw skont il-piż.
Dawn id-dispożizzjonijiet ma japplikawx għall-prodotti mimlijin tal-intestatura 1902 jew għall-preparati tal-intestatura 2103 jew 2104.
Għall-preparati li fihom il-fwied, id-dispożizzjonijiet tat-tieni sentenza ma japplikawx meta jkunu se jiġu ddeterminati s-subintestaturi fl-intestatura 1601jew 1602.
Noti tas-subintestatura 1.
Għall-finijiet tas-subintestatura 1602 10, l-espressjoni “preparati omoġenizzati” tfisser il-preparati tal-laħam, tal-ġewwieni tal-laħam, tad-demm jew tal-insetti omoġenizzati fini, ippreżentati għall-bejgħ bl-imnut bħala ikel tajjeb għat-trabi jew għat-tfal żgħar għallfinijiet djetetiċi, f’kontenituri b’kontenut ta’ piż nett li ma jaqbiżx il-250 g.
Biex tiġi applikata din id-definizzjoni, ma għandhomx jitqiesu l-kwantitajiet żgħar ta’ kwalunkwe ingredjent li setgħu kienu miżjudin mal-preparat għat-taħwir, għall-preservazzjoni jew għal finijiet oħrajn.
Dawn il-preparati jista’ jkun fihom kwantità żgħira ta’ biċċiet viżibbli ta’ laħam, ta’ ġewwieni tal-laħam jew ta’ insetti.
Din is-subintestatura tieħu preċedenza fuq is-subintestaturi l-oħrajn kollha tal-intestatura 1602. 2.
Il-ħut, krustaċji, il-krustaċji, molluski u invertebrati akkwatiċi oħrajn speċifikati fis-subintestaturi tal-intestatura 1604 jew 1605 taħt l-ismijiet komuni tagħhom biss, huma tal-istess speċijiet bħal dawk imsemmijin fil-Kapitolu 3 taħt l-istess isem.
Noti addizzjonali 1.
Għall-finijiet tas-subintestaturi 1602 31 11, 1602 32 11, 1602 39 21, 1602 50 10 u 1602 90 61, it-terminu “nejjin” irid japplika għallprodotti li ma kinux soġġetti għal kwalunkwe trattament bis-sħana jew li kienu soġġetti għal trattament bis-sħana mhux biżżejjed biex jiżgura l-koagulazzjoni tal-proteini tal-laħam fil-prodott sħiħ kollu u li, għalhekk, fil-każ tas-subintestaturi 1602 50 10 u 1602 90 61, juru traċċi ta’ likwidu fir-roża fuq is-superfiċje maqtugħa meta l-prodott jinqata’ f’linja li tgħaddi mill-eħxen parti tiegħu. 2.
Għall-finijiet tas-subintestaturi 1602 41 10, 1602 42 10 u 1602 49 11 sa 1602 49 15, l-espressjoni “qatgħat tagħhom” tapplika biss għallaħam ippreparat jew ippreservat li, minħabba l-qies u l-karatteristiki tat-tessut koerenti tal-muskoli, jintgħaraf li nkiseb mill-prieżet, mill-ispalel, mil-lojns, jew mill-għenuq tal-ħnieżer domestiċi, skont il-każ.